تاکہ آپ کی خاطر اللہ آپ کی امت (کے اُن تمام اَفراد) کی اگلی پچھلی خطائیں معاف فرما دے٭ (جنہوں نے آپ کے حکم پر جہاد کیے اور قربانیاں دیں) اور (یوں اسلام کی فتح اور امت کی بخشش کی صورت میں) آپ پر اپنی نعمت (ظاہراً و باطناً) پوری فرما دے اور آپ (کے واسطے سے آپ کی امت) کو سیدھے راستہ پر ثابت قدم رکھے ٭ یہاں حذفِ مضاف واقع ہوا ہے مراد ما تقدم من ذنب أمتک و ما تاخر ہے کیونکہ آگے اُمت ہی کے لئے نزولِ سکینہ دخولِ جنت اور بخششِ سیئات کی بشارت کا ذکر کیا گیا ہے یہ مضمون آیت نمبر ۱ سے ۵ تک ملا کر پڑھیں تو معنی خود بخود واضح ہو جائے گا اور مزید تفصیل تفسیر میں ملاحظہ فرمائیں جیسا کہ سورۃ المؤمن کی آیت نمبر ۵۵ کے تحت مفسرین کرام نے بیان کیا ہے کہ لِذَنبِکَ میں امت مضاف ہے جو کہ محذوف ہے لہٰذا اس بناء پر یہاں وَاستَغفِر لِذَنبِکَ سے مراد امت کے گناہ ہیں امام نسفی امام قرطبی اور علامہ شوکانی نے یہی معنی بیان کیا ہے حوالہ جات ملاحظہ کریں۱ (وَاستَغفِر لِذَنبِکَ) أی لذنب أمتک یعنی اپنی امت کے گناہوں کی بخشش طلب کیجئے (نسفی مدارک التنزیل و حقائق التاویل ۴ ۳۵۹)۲ (وَاستَغفِر لِذَنبِکَ) قیل لذنب أمتک حذف المضاف و أقیم المضاف الیہ مقامہ واستغفر لذنبک کے بارے میں کہا گیا ہے کہ اس سے مراد امت کے گناہ ہیں یہاں مضاف کو حذف کر کے مضاف الیہ کو اس کا قائم مقام کر دیا گیا (قرطبی الجامع لاحکام القرآن ۱۵ ۳۲۴) ۳ وَ قیل لذنبک لذنب أمتک فی حقک یہ بھی کہا گیا ہے کہ لذنبک یعنی آپ اپنے حق میں امت سے سرزد ہونے والی خطاؤں کی بخشش طلب کیجئے (ابن حیان اندلسی البحر المحیط ۷ ۴۷۱) ۴ (وَاستَغفِر لِذَنبِکَ) قیل المراد ذنب أمتک فھو علی حذف المضاف کہا گیا ہے کہ اس سے مراد امت کے گناہ ہیں اور یہ معنی مضاف کے محذوف ہونے کی بناء پر ہے (علامہ شوکانی فتح القدیر ۴ ۴۹۷)